b"\n_START_ARTICLE_\nCan Bonastre de Mas Puj\xc3\xb3\n_START_SECTION_\nDescripci\xc3\xb3\n_START_PARAGRAPH_\nLa masia inclou una subdivisi\xc3\xb3 caracteritzada per la seva planta rectangular dividida en tres cossos: el central, en el que hi conflueixen totes les depend\xc3\xa8ncies de la casa, i els laterals, un per cada vessant, en els que hom troba les distribucions corresponents a cada necessitat._NEWLINE_En el seu interior, en la nau central, s\xc3\xb3n importants els escuts que sobre cada portal significaven el que hi havia despr\xc3\xa9s de la llinda, aix\xc3\xad doncs en el menjador hi figura una cullera i una forquilla tallada en la pedra mateix._NEWLINE_La masia era rodejada d'un gran baluard, aprofitant les edificacions laterals. Per aix\xc3\xb2, actualment, per entrar en el pati interior cal travessar un correl\xc3\xb3 que passa pel mig d'una nau que a la vegada serveix de celler.\n_START_SECTION_\nHist\xc3\xb2ria\n_START_PARAGRAPH_\nLa masia era habitada en el segle XVII per Josep Bonastre, pag\xc3\xa8s de Mas Puj\xc3\xb3. Es creu que hi va haver una modificaci\xc3\xb3 en la casa en el segle XVIII segons resa una biga amb la inscripci\xc3\xb3 1774, i posteriorment ornamentada d'una forma extraordin\xc3\xa0ria en diverses etapes dintre del segle XIX tal com ho demostren els escuts de la fa\xc3\xa7ana, el primer amb la data 1804 i el segon 1869._NEWLINE_La hisenda ha quedat redu\xc3\xafda a unes 82 ha., havent estat abans una de les m\xc3\xa9s grans del terme, ja que les seves terres arribaven fins a Can Creixell i Can Bou."